text: Tegnefestival i 10 år: Frygter for børns visuelle fremtid
  18 april 2017 kl. 15.14
  Tegnefestivalen i Horsens afvikles for 10. år. Manden bag frygter, at børns visuelle evner udsultes i skolerne.
  Elever fra Øster Snede Skole og Søvind Skole lavede i dag pop-up-kort med inspiration i eventyr på Horsens Kunstmuseum. Med saks og papir (og lidt limstift) skabte de 3D-billeder til indbydelseskort.
  De blev undervist af den aarhusianske kunstner Annabelle Nielsen.
  Jannik Broz, idemand til Tegne-festival og DM i Tegning: "- Desværre er det ofte tilfældigt, om de får muligheden for at udvikle netop dette sprog. Om de bliver set. Disse elever skal anerkendes for det, de kan, gennem støtte og muligheder, der i sidste ende sikrer udvikling."
  Ugen sluttes med DM i tegning på lørdag. Mesterskabet er åbent for alle. Og der er behov for sådan en konkurrence mener idemanden bag festivalen, Jannik Broz:
  - Hvis Danmark fortsat skal kunne profilere sig i internationale sammenhænge som en innovativ nation med de gode idéer, så er vi nødt til at opdyrke et kreativt vækstlag, der er markant større end det, vi står med i dag.
  - Danske børn og unge skal udstyres med langt bedre visuelle kompetencer, fortsætter Jacob Broz. Uanset om det er som et værktøj til at opbygge indsigt og innovativ tankegang eller som forberedelse til en af de videregående visuel-kreative uddannelser, der er så vigtige for samfundets udvikling, skriver han i en pressemeddelelse.
  Han argumenterer med, at der i hver eneste skoleklasse sidder en eller to, som formulerer sig bedst visuelt.
  - Desværre er det ofte tilfældigt, om de får muligheden for at udvikle netop dette sprog. Om de bliver set. Disse elever skal anerkendes for det, de kan, gennem støtte og muligheder, der i sidste ende sikrer udvikling.
  Tegnefestival foregår fra den 18.- 23. april flere steder i Horsens by. Hovedeventen DM i Tegning løber af stablen lørdag den 22. april på Horsens Kunstmuseum. Hele ugens program kan onsdag aften læses her:
  
  